[{"text_idx": "#000000", "text": "Coginio\u2019n iach gyda chig coch"}, {"text_idx": "#000001", "text": "Bydd deall ychydig am gyfansoddiad cig yn eich helpu i ddewis y dull gorau o goginio toriad penodol \u2013 gan y bydd yn gwneud byd o wahaniaeth i\u2019r blas a\u2019r tynerwch."}, {"text_idx": "#000002", "text": "Cliciwch ar doriad o gig i ddarganfod mwy a gweld ryseitiau."}, {"text_idx": "#000003", "text": "Mae asennau breision ychydig yn fwy na darnau eraill o asennau ac yn cynnwys mwy o gig hefyd. Y ffordd orau o\u2019u paratoi yw eu coginio\u2019n araf ar wres isel tan eu bod nhw\u2019n frau ac yn llawn sudd. Gallwch roi\u2019ch stamp eich hun ar eich seigiau trwy farineiddio\u2019r cig, ond cofiwch frwysio\u2019r asennau wrth eu coginio er mwyn eu cadw\u2019n suddlon."}, {"text_idx": "#000004", "text": "Yn hawdd i\u2019w baratoi, mae brithder y cig yn rhoi blas gwych ac yn aros yn frau wrth ei goginio, sydd yn berffaith ar gyfer cinio rhost traddodiadol \u2013 rhwbiwch halen mo\u0302r mewn i\u2019r ysgwydd i gael crofen anhygoel. Mae\u2019n ddarn o gig y gellir ei ddefnyddio mewn pob math o ffyrdd, ac mae\u2019n berffaith ar gyfer ste\u0302cs, darnau o gig, briwgig neu wedi\u2019i goginio\u2019n araf i greu porc wedi\u2019i dynnu oddi ar yr asgwrn."}, {"text_idx": "#000005", "text": "Ysgwydd heb yr asgwrn ac wedi\u2019i rolio"}, {"text_idx": "#000006", "text": "Mae rhai\u2019n dweud bod y darn rhataf hwn yn berffaith ar gyfer cawl, stoc a stiwiau. Mae tipyn o gyhyr ynddo ond mae\u2019n flasus yr un fath, ac yn creu ansawdd suddlon hyfryd. I\u2019w rostio, dylech ei goginio\u2019n araf ar wres isel. Wedi\u2019i fritho a\u0302 braster, mae\u2019r darn hwn sy\u2019n llai adnabyddus yn llawn blas."}, {"text_idx": "#000007", "text": "Gwddf heb yr asgwrn ac wedi\u2019i rolio"}, {"text_idx": "#000008", "text": "Daw ste\u0302cs y balfais o fan yn agos i\u2019r ysgwydd ac mae\u2019n cynnwys asgwrn y balfais. Diolch i\u2019r braster sy\u2019n britho\u2019r darn hwn o gig, mae\u2019n llawn blas ac yn aros yn suddlon wrth ei goginio. Mae\u2019n ddarn gwych i\u2019r rhai sydd ar frys \u2013 gallwch ei frwysio, ei grilio neu ffrio\u2019r porc yn ysgafn ond gofalwch nad ydych chi\u2019n gorgoginio\u2019r cig."}, {"text_idx": "#000009", "text": "Mae\u2019r coesgyn o dan yr ysgwydd, reit ar yr asgwrn. Gellir ei halltu fel ham neu ei ddefnyddio mewn selsig. Mae\u2019r coesgyn yn ddelfrydol i\u2019w rostio am ei fod yn llawn sudd \u2013 o\u2019i goginio\u2019n araf, mae\u2019r cig yn frau dros ben ac yn disgyn yn syth oddi ar yr asgwrn."}, {"text_idx": "#000010", "text": "Mae\u2019r darn hyfryd hwn o borc diasgwrn yn berffaith ar gyfer ei rostio ac yn creu pryd addas i unrhyw achlysur arbennig. Fel arfer, mae\u2019r lwyn wedi\u2019i rholio a\u2019i chlymu a\u0302 darn o linyn er mwyn sicrhau ei bod yn coginio\u2019n drylwyr drwyddi. Mae\u2019r lwyn ganol neu\u2019r tyner-lwyn yn enwog am fod y darn drutaf \u2013 a\u2019r un mwyaf tyner hefyd."}, {"text_idx": "#000011", "text": "Bola\u2019r mochyn yw un o\u2019r darnau porc mwyaf poblogaidd a phwysicaf. O facwn i selsig a sbaribau, y bola yw darn mwyaf ffrwythlon y mochyn. Mae\u2019n cynnwys mwy o fraster, a gellir ei dorri\u2019n fa\u0302n ar gyfer ffri\u0308o, ei ddefnyddio ar gyfer ste\u0302cs a\u2019i rolio ar gyfer ei rostio."}, {"text_idx": "#000012", "text": "Daw\u2019r darn hwn o goes o\u0302l y mochyn, ac er ei fod yn cael ei ddefnyddio mewn ham fel arfer, mae\u2019r ffaith nad oes ganddo lawer o fraster yn golygu ei fod yn berffaith i\u2019w rostio. Er mai dyma un o\u2019r darnau drutaf o borc, mae\u2019n cynhyrchu crofen fendigedig!"}, {"text_idx": "#000013", "text": "Coes heb yr asgwrn ac wedi\u2019i rolio"}, {"text_idx": "#000014", "text": "Er ei fod yn ddigon i ddychryn unrhyw un, mae llawer o seigiau blasus yn bosibl os ydych chi\u2019n mynd ati i goginio pen mochyn. Mae\u2019n hawdd paratoi\u2019r bochau, y trwyn neu\u2019r swch a\u2019r tafod ac maen nhw\u2019n flasus mewn byrgyrs, pa\u0302te\u0301 a chawl. Mae\u2019r bochau yn flasus iawn wedi\u2019u brwysio\u2019n araf, a gallwch ffrio neu bobi\u2019r clustiau ar o\u0302l eu berwi, ac mae\u2019n bosibl berwi\u2019r pen i greu stoc blasus."}, {"text_idx": "#000015", "text": "Darn digon rad sy\u2019n dod o goes y mochyn, dan y ben-lin. Gallwch ei brynu wedi neu heb ei gochi, ac mae\u2019n ddelfrydol ar gyfer stiwiau a chawl. Mae\u2019n ddarn mwy gwydn o gig, felly mae\u2019n well ei goginio\u2019n araf ar wres isel."}, {"text_idx": "#000016", "text": "Er nad ydyn nhw at ddant pawb, mae modd creu pryd blasus iawn drwy ddefnyddio traed mochyn ac maen nhw\u2019n ffordd wych o brofi rhywbeth newydd yn y gegin. Yn sydyn a syml i\u2019w coginio, mae\u2019r droed flaen ac o\u0302l yn ddelfrydol i\u2019w berwi nes bod y cig yn frau. Cofiwch roi\u2019r traed mochyn i fwydo mewn dw\u0302r oer yn gyntaf."}, {"text_idx": "#000018", "text": "Defnydd o gwcis ar y wefan"}]